
	Na  temelju članka 30. stavak   4. Zakona o komunalnom gospodarstvu (“Narodne novine”, broj 26/03 - proč. tekst, 82/04, 110/04, 178/04, 38/09, 79/09,  49/11, 84/11,  144/12, 94/13 i 153/13 ) i članka 30. Statuta Grada Crikvenice ( “Službene novine  Primorsko-goranske županije“ broj 26/09 i 35/09 – ispravak i 7/13 ), Gradsko vijeće Grada Crikvenice  na  ….  sjednici održanoj ………………………. godine, donijelo je 

PROGRAM
gradnje objekata i uređaja komunalne
infrastrukture za 2015. godinu

I. OPĆE ODREDBE
Članak 1.
	Ovim Programom određuje se izgradnja objekata i uređaja komunalne infrastrukture te nabavka opreme ( u daljnjem tekstu Program ) na području Grada Crikvenice za 2015. godinu za javne površine, nerazvrstane ceste i javnu rasvjetu. 
	Ovaj Program sadrži opis poslova s procjenom troškova za gradnju pojedinih objekata i uređaja komunalne infrastrukture kao i iskaz financijskih sredstava potrebnih za ostvarivanje Programa s naznakom izvora financiranja.

Članak 2.
Prihod za provođenje ovog Programa je komunalni doprinos, koji je Zakonom namijenjen za građenje objekata i uređaja za: javne površine, nerazvrstane ceste, groblja i javnu rasvjetu. Ostali prihodi koji prate rashode za provođenje ovog programa mogu biti: Proračun Grada Crikvenice, naknade za koncesiju, sredstva izvanproračunskih fondova i drugi prihodi.


II. IZGRADNJA OBJEKATA I UREĐAJA KOMUNALNE INFRASTRUKTURE ZA JAVNE POVRŠINE, NERAZVRSTANE CESTE I JAVNU RASVJETU
Članak 3.
Program gradnje za objekte i uređaje komunalne infrastrukture za nerazvrstane ceste, javne površine i javnu rasvjetu sa nazivom objekta i procjenom troškova: 

Nerazvrstane ceste i druge javne površine - ukupni iznos od  11.200.000,00 kuna  za slijedeće namjene:
       -projektiranje prometnica i izrada studija                           500.000,00 kuna;
       -sufinanciranje  izgradnje prometnica                            3.000.000,00 kuna;
       (rotor „Duga“ i zapadni izlaz u smjeru Novog Vinodolskog) 
       - uređenje prometnica                                            2.000.000,00 kuna;
	- uređenje šetnice Dubračina					     1.000.000,00 kuna;
       - ulaganje u poljoprivredna zemljišta                              1.000.000,00 kuna;
       (agro zone – lokacije između Kačjaka i Jadranova, te iznad 
        Selca) 
       -projektiranje javnih površina                                       850.000,00 kuna;
       - uređenje šetnice Trstena                                          100.000,00 kuna  
	- uređenje novog groblja u Crikvenici					 600.000,00 kuna;
	- uređenje Trga palih boraca Selce                                1.600.000,00 kuna;
	- svjetlosno uređenje crikveničkih mostova i drugih objekata		 300.000,00 kuna;
	- uređenje šetnice Kačjak – Perhati					  50.000,00 kuna;               
       - kapitalno ulaganje u prostorno plansku i 
	projektnu dokumentaciju                     				 200.000,00 kuna.             

Javna rasvjeta– ukupni iznos od    765.000,00 kuna za slijedeću namjenu:
· javna rasvjeta                                                  550.000,00 kuna; 
· proširenje javne rasvjete MO					      215.000,00 kuna.
        (MO Dramalj – 50.000,00 kuna, 
         MO Crikvenica istok – 60.000,00 kuna,
         MO Jadranovo – 30.000,00 kuna,
         MO Selce – 60.000,00 kuna,
         MO Crikvenica centar – 15.000,00 kuna).


Članak 4.
Ukupna sredstva za realizaciju programa iz čl. 3. utvrđuju se u iznosu od 11.965.000,00 kuna. Izvori financiranja za dio Programa iz čl. 3. su komunalni doprinos planiran  Proračunom Grada Crikvenice za 2015. god. u iznosu od  11.845.000,00 kuna i  120.000,00 kuna iz ostalih  prihoda Proračuna Grada Crikvenice. 

Članak 5.
	Ovaj Program gradnje objekata i uređaja komunalne infrastrukture za 2015. godinu stupa na snagu dan nakon objave u „Službenim novinama” Primorsko-goranske županije „.

